Godtar verdismell fordi Northug er så viktig
I dag skal det trolig avklares hva Petter Northug ønsker med forholdet til Skiforbundet og Coop-avtalen neste år. Allerede fredag offentliggjøres landslagene for det kommende året. I går skrev VG om at flere advokater mener Skiforbundets krav til Northug bryter med norsk lov. Skiforbundets advokat Pål Kleven svarte at kravene fra idretten etter hans oppfatning er legitime. BAKGRUNN:Skiforbundets krav: Må skrinlegge Coop-avtalen Coop-avtalen er en kjerne i problemstillingen og Skiforbundets krav er at Northug dropper Coop-avtalen, dersom han ønsker å konkurrere for Norge igjen. Bakgrunnen er at privatsatsingen er konkurrent med Skiforbundets sponsor Spar, som eies av Norgesgruppen. Privatsatsingen er også problematisk i seg selv. LES:Skiforbundet: Verdien ligger i utøvernePå spørsmål om de har vært fornøyd med Northug-løsningen de to siste årene og om det er greit for dem at Northug kan stå utenfor landslaget utenfor konkurransesesongen, svarer konsernsjef i Norgesgruppen Torbjørn Johannson i en mail til VG: – Vi er godt fornøyd med løsningen som har vært til nå. Og det er greit for oss at nåværende praksis fortsetter. Han fastslår at situasjonen med Coop-avtalen til Northug gjør at avtalen deres med Skiforbundet ikke har samme verdi som den ellers ville hatt. – Nei, avtalen i seg selv har ikke samme verdi slik dette opplegget er, men vi «hever oss» litt over det fordi Petter Northug er så viktig for norsk langrenn, og da får vi «sluke noen kameler» og se stort på dette, skriver Johannson. Men han mener avtalen slik den er håndtert av Skiforbundet gjør at Coop-avtalen til Northug ikke er noe problem for dem. Den første sesongen etter Northugs landslagsbrudd skrev han en representasjonsavtale med forbundet for perioder av OL-sesongen. Det siste året måtte Northug skrive under en permanent landslagsavtale mellom 1. november og 7. april. Nå har kravet vært 12-månedersavtale.1. mai trer Skiforbudnets nye hovedsponsoravtale med Sparebank 1 i kraft. Den er har en ramme på opptil 75 millioner kroner over fem år, hvorav de to siste årene er en opsjon. Richard Heiberg, avtroppende styreleder for Sparebank1-alliansen og direktør i Sparebanken Hedmark, var den som signerte og frontet den nye hovedsponsoravtalen med Skiforbundet. Han er klar på at de ikke hadde godtatt om løperne på landslaget, herunder Northug hadde hatt en konkurrerende sponsor innen bankbransjen. - Det ville vi ikke akseptert. Det utelukker også avtalen vi har med Skiforbundet, sier Heiberg til VG. Han sier det aldri har vært noe alternativ for dem annet enn å ha full eksklusivitet gjennom hele året som eneste sponsor innen bank og finansnæring. Northug har derimot en avtale med Eiendomsmegler 1 Midt-Norge som er eid av Sparebank 1 Midt-Norge.Heiberg sier at de ønsker at Northug, som satser privat finansiert av Coop, er en del av landslaget fremover. Men han sier de ikke har tatt stilling til om det er riktig for dem om Northug kunne fortsatt med å bli fristilt utenfor konkurransesesongen slik han har vært de to siste årene. Han påpeker at deres avtale gjelder for de som til enhver tid er på landslaget. På spørsmål om eksklusivitet i profileringen av utøverne er viktig utenfor konkurransesesongen, svarer Heiberg. – Ja, for oss er det viktig. Som del av utnyttelsen av avtalen vi har med NSF, fungerer det som et ledd i å skape motivasjon og jobbe med bredden i langrenn på lagsnivå og kretsnivå. Det er viktig med tilgang til utøverne til forskjellige arrangementer. Han sier de har et fastsatt antall dager de har tilgang på utøverne i løpet av sommerhalvåret og på vinteren er det profileringen av produktet som er viktig.
Petter Northugs betydning for norsk langrenn gjør at Skiforbundets sponsor Spar aksepterer skistjernens privatavtale med konkurrenten Coop.